### Beslutninger

Fremsendes til Teknisk Udvalg til behandling i henhold til beslutning i byrådets møde den 10. september 2025.

Sagen blev behandlet sammen med sag 14.

###

.

### Resume

I overensstemmelse med lokalplan 1204, Boliger ved [adresse], i Trige foreslås det kommunalt ejede udviklingsområde byggemodnet med henblik på salg af grunde.

Lokalplanen giver på de kommunalt ejede arealer mulighed for byggemodning af 45 villagrunde med salg til ejerboliger og en storparcel til forventeligt 28 rækkehuse

Med byggemodningen af området skabes et nyt, varieret og grønt boligområde til villaer og rækkehuse med eksisterende dagtilbud og seks hektar bynær rekreativ skov som realiseres i et skovrejsningsprojekt.

Da byggemodningen er baseret på den endelige lokalplan 1204, som er på byrådets dagsorden sammen med denne indstilling, forudsætter en vedtagelse af denne byggemodningsindstilling, at indstillingen ”Lokalplan 1204, [adresse] – Endelig” vedtages som den foreligger.

### Beslutningspunkter

Det indstilles:

At 1) forudsat indstillingen ”Lokalplan 1204, [adresse] – Endelig” vedtages som den foreligger, godkendes det, at projekteringen med nødvendige godkendelser af de i indstillingen nævnte anlægsarbejder færdiggøres, til realisering af den kommunalt ejede del af lokalplan 1204.

At 2) forudsat indstillingen ”Lokalplan 1204, [adresse] – Endelig” vedtages som den foreligger, godkendes en til-lægsanlægsbevilling på 73,2 mio. kr. i udgifter og 78,5 mio. kr. ekskl. moms i indtægtsbevilling inkl. refusion fra [adresse] og den private grundejer på i alt 16,4 mio. kr. ekskl. moms. Finansieringen af rådighedsbeløbene sker via de årlige grundsalgsrammer til hhv. byggemodning og grundsalg.

At 3) forudsat indstillingen ”Lokalplan 1204, [adresse] – Endelig” vedtages som den foreligger, udbydes villa-grundene og storparcellen til rækkehuse på kommunens almindelige salgsvilkår, og at Teknik og Miljø bemyndiges til at godkende salg af grundene.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 02-09-2025

Søren Hermansen: 18

Fremsendes til [adresse] med bemærkning, at Magistraten i mødet den 2. september 2025 anbefaler, at byrådet tiltræder Magistratsafdelingen for Teknik og Miljøs indstilling af 10. juli 2025.

Simon Nissen deltog ikke i sagens behandling.